b"\n_START_ARTICLE_\nAl-Majriti\n_START_SECTION_\n\xc5\xbdivljenje in delo\n_START_PARAGRAPH_\nBil je najzgodnjej\xc5\xa1i pomemben arabski znanstvenik. Predelal in izdal je al-Hvarizmijeve astronomske in geometrijske tabele. V latin\xc5\xa1\xc4\x8dino jih je leta 1126 prvi prevedel Adelard._NEWLINE_Al-Majriti je spremenil osnovo tablic iz dobe Jazdagirdov v islamsko dobo in zamenjal je poldnevnik arin s poldnevnikom, ki poteka skozi Kordobo. Njegove tolma\xc4\x8de k Ptolemejevemu delu Planisphaerium je po arabskem prevodu iz gr\xc5\xa1\xc4\x8dine prevedel Herman Koro\xc5\xa1ki. Preko tega prevoda, objavljenega v Toulousu leta 1143 so se zahodnoevropski sholastiki prvi\xc4\x8d spoznali s Ptolemejevimi astronomskimi nazori._NEWLINE_Med njegovimi \xc4\x8dastnimi nazivi je bil tudi matematik (al-hasib), saj so ga smatrali za vodjo (imam) matemati\xc4\x8dne znanosti, vklju\xc4\x8dno z merjenji. On in njegov u\xc4\x8denec 'Amr-al-Karmani sta \xc5\xa0panijo spoznala z deli filozofske \xc5\xa1ole Iskreni bratje (Ikvan al-Safa)."